stanford-oval/wikipedia huggingface dataset:
ฤดูฝัน ฉันมีเธอ
เพลงประกอบ

วันที่ 26 สิงหาคม ค.ศ. 2017 มาโกโตะ ชิงไกได้ส่งบทภาพยนตร์ไปยัง โยจิโร่ โนดะ นักร้องนำวงแรดวิมส์เพื่อขอความคิดเห็น ก่อนที่เขาจะได้รับเพลง ญี่ปุ่น: 愛にできることはまだあるかい; โรมาจิ: Ai ni Dekiru Koto wa Mada Aru kai; Is there still anything that love can do? จาก แรดวิมส์ ซึ่งถูกนำมาใช้เป็นเพลงประกอบในภาพยนตร์เรื่องนี้ เช่นเดียวกัน เพลงประกอบเปิดเรื่อง "Grand Escape" จะขับร้องโดย โทโกะ มิอุระ โดยเพลงประกอบภาพยนตร์จะวางจำหน่ายในวันเดียวกันเมื่อภาพยนตร์จะเข้าฉาย
รายชื่อเพลงร้องทั้งหมดในอัลบั้มเพลง 5 เพลง และเพลงบรรเลงอีก 27 เพลง
風たちの声 (Kazetachi no koe) -  เสียงแห่งลู่ลม
祝祭 feat.三浦透子 (Shukusai feat. Miura Toko) - งานเทศกาล feat. มิอุระ โทโกะ
愛にできることはまだあるかい (Ai ni dekirukoto wa mada arukai) - ยังมีสิ่งใดที่รักนั้นพอทำได้อีกบ้างไหม
グランドエスケープ feat.三浦透子 (Grand escape feat. Miura Toko) - การหลบหนีอันยิ่งใหญ่ feat. มิอุระ โทโกะ
大丈夫 (Daijoubu) - ไม่เป็นไร
นอกจากนี้ยังมีเพลงที่ถูกใช้ในภาพยนตร์อีกสองเพลง ตอนร้องคาราโอเกะในเลิฟโฮเทลที่โฮดากะ ฮินะ และนางิสะ หลบเข้ามาพัก
恋するフォーチュンクッキー (Koisuru Fortune Cookie) - คุกกี้เสี่ยงทาย โดยวง เอเคบีโฟร์ตีเอต
恋 (Koi) - รัก โดย เก็น โฮชิโนะ
เพลงประกอบ > ฉบับนวนิยาย ไลท์โนเวล

นวนิยาย หรือไลท์โนเวลชื่อเดียวกันที่เขียนโดย มาโคโตะ ชินไค นั้นจะถูกเผยแพร่เมื่อวันที่ 18 กรกฎาคม 2019 หนึ่งวันก่อนที่ภาพยนตร์เรื่องนี้จะเข้าฉาย โดยเมื่อวันที่ 30 เมษายนที่ผ่านมา ชินไคได้ประกาศว่าเขาเขียนนวนิยายเสร็จแล้ว สำหรับฉบับลิขสิทธิ์เวอร์ชันภาษาไทยในชื่อ Weathering With You ฤดูฝัน ฉันมีเธอ เป็นของสำนักพิมพ์ Phoenix (คาโดคาวะ อมรินทร์) แปลโดย ปุณฑริกา นภธราดล เริ่มวางจำหน่ายตั้งแต่วันที่ 2 กันยายน ราคา 295 บาท ก่อนภาพยนตร์ออกจากฉายจริงในประเทศไทย (5 กันยายน)
สารบัญเวอร์ชันนิยาย
อารัมภบท เรื่องราวที่ผมได้รู้จากเธอ
บทที่ 1 เด็กหนุ่มออกจากเกาะ
บทที่ 2 พวกผู้ใหญ่ (048)
บทที่ 3 หวนพบ - ดาดฟ้า - เมืองส่องประกาย (059)
บทที่ 4 สาวฟ้าใส 100% (071)
บทที่ 5 สภาพอากาศ ผู้คน และความสุข (096)
บทที่ 6 ยังฟากกระโน้นบนฟ้าไกล (111)
บทที่ 7 ค้นพบ (128)
บทที่ 8 ค่ำคืนสุดท้าย (147)
บทที่ 9 อากาศแจ่มใส (177)
บทที่ 10 ยังมีบางสิ่งที่ความรักสามารถทำได้ (209)
บทที่ 11 เกินกว่าผืนฟ้าสีคราม (222)
ปัจฉิมกถา ไม่เป็นไร (231)
ปัจฉิมลิขิต (252)
บทวิเคราะห์ (260)
ปัจฉิมลิขิต เขียนเมื่อเดือนพฤษภาคม 2019 โดย มาโคโตะ ชินไค อธิบายถึงเบื้องหลังการเขียนต้นฉบับของไลท์โนเวลกับภาพยนตร์ ในฉบับไลท์โนเวลมีการพรรณนาเพิ่มเติมรายละเอียดเพื่อสร้างความทรงพลังของเนื้อหา นอกเหนือจากที่ปรากฏในสื่อภาพเคลื่อนไหว (ภาพยนตร์) และเนื่องจากไลท์โนเวลมีวิธีเล่าเรื่องที่เป็นลักษณะเฉพาะตัว จึงช่วยเสริมความเพลินเพลินในอีกทางหนึ่งแก่ผู้อ่าน
ชินไค เขียนไว้ว่า "ผมสนุกกับมันมากจริงๆ ครับ ถือเป็นการผจญภัยอันตื่นเต้นสำหรับผม ผมไม่เคยคิดเรื่อง “สร้างผลงานเลอค่าที่เหมาะสมกับภาพยนตร์ที่ฉายในฤดูร้อน ดูได้หมดทุกเพศทุกวัย เลยแม้แต่นิดเดียว เหล่าตัวละครเอกพยายามสุดแรงเกิดอย่างไม่ลังเลจนกว่าถังพลังงานจะแห้งเหือด ปราศจากความรอบคอบ ไร้ซึ่งการหยั่งคิดถึงจิตใจของผู้อื่น ไม่เคยเกรงอกเกรงใจใครทั้งสิ้น"
บทวิเคราะห์ เขียนโดย โนดะ โยจิโร่ นักร้องนำ วง RADWIMPS ว่าด้วยความรู้สึกแรกที่สัมผัสเมื่ออ่านไลท์โนเวลจบ สำนวนภาษาของหนังสือเรื่องนี้ การเคลื่อนไหวของตัวละคร ถ้อยคำ กระแสธารของความรู้สึก และภาพอันงดงามยามได้เฉิดฉายภายในโรงภาพยนตร์ ทุกสิ่งทุกอย่างคือตัวตนของมาโคโตะ ชินไค และเพลง ‘Daijyobu (Movie edit)’ อันเป็นเพลงที่เขียนขึ้นเพื่อ Weathering With You และเป็นเพลงของโฮดากะกับฮินะ
เพลงประกอบ > มังงะ

มังงะที่ดัดแปลงจากภาพยนตร์วาดโดย Watari Kubota จะเริ่มตีพิมพ์ในวันที่ 25 กรกฎาคมในนิตยสาร Afternoon ของ สำนักพิมพ์โคดันซะ ซึ่งมังงะจะมีหน้าเปิดเรื่องเป็นสี่สี ซึ่งตอนนี้ออกมาแล้วสองตอน ซึ่งมีรายละเอียดบางส่วนที่ต่างจากภาพยนตร์และนวนิยาย หรือไลท์โนเวล
พระเจ้าราชวรวงศ์เธอ พระองค์เจ้าพิมพับสรสร้อย

| พระเจ้าราชวรวงศ์เธอ พระองค์เจ้าพิมพับสรสร้อย |
| --- | --- |
พระเจ้าราชวรวงศ์เธอ ชั้น 4 พระองค์เจ้าชั้นโท

ประสูติ: พ.ศ. 2399
สิ้นพระชนม์: 22 เมษายน พ.ศ. 2468
ราชวงศ์: จักรี
พระบิดา: พระบาทสมเด็จพระปิ่นเกล้าเจ้าอยู่หัว
พระมารดา: เจ้าจอมมารดาวันดี
พระเจ้าราชวรวงศ์เธอ พระองค์เจ้าพิมพับสรสร้อย (พ.ศ. 2399 – 22 เมษายน พ.ศ. 2468) เป็นพระราชธิดาในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดาวันดี มีพระโสทรขนิษฐา 1 พระองค์ คือ พระเจ้าราชวรวงศ์เธอ พระองค์เจ้าสอางองค์
พระเจ้าราชวรวงศ์เธอ พระองค์เจ้าพิมพับสรสร้อย สิ้นพระชนม์ในรัชสมัยพระบาทสมเด็จพระปกเกล้าเจ้าอยู่หัว เมื่อวันที่ 22 เมษายน พ.ศ. 2468 เวลา 6.20 นาฬิกา ณ พระตำหนักในพระบรมมหาราชวัง ด้วยพระโรควัณโรคภายใน สิริพระชันษา 69 ปี
พระเกียรติยศ > พระอิสริยยศ

พระเจ้าวรวงศ์เธอ พระองค์เจ้าพิมพับสรสร้อย (พ.ศ. 2399 – สมัยรัชกาลที่ 5)
พระเจ้าบวรวงศ์เธอ พระองค์เจ้าพิมพับสรสร้อย (สมัยรัชกาลที่ 5 – 15 กรกฎาคม พ.ศ. 2454)
พระเจ้าราชวรวงศ์เธอ พระองค์เจ้าพิมพับสรสร้อย (15 กรกฎาคม พ.ศ. 2454 – 22 เมษายน พ.ศ. 2468)
พระเกียรติยศ > เครื่องราชอิสริยาภรณ์

พ.ศ. 2446 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายใน)
พ.ศ. 2447 –  เหรียญรัตนาภรณ์ รัชกาลที่ 4 ชั้นที่ 4 (ม.ป.ร.4)
พระเจ้าราชวรวงศ์เธอ พระองค์เจ้าปัทมราช

| พระเจ้าราชวรวงศ์เธอ พระองค์เจ้าปัทมราช> พระเจ้าราชวรวงศ์เธอ ชั้น 1 |
| --- | --- |
ประสูติ: พ.ศ. 2330
สิ้นพระชนม์: พ.ศ. 2408 (78 ปี)
ราชวงศ์: จักรี
พระราชบิดา: สมเด็จพระบวรราชเจ้ามหาสุรสิงหนาท
พระมารดา: เจ้าจอมมารดานุ้ยเล็ก
พระเจ้าราชวรวงศ์เธอ พระองค์เจ้าปัทมราช (พ.ศ. 2330 — พ.ศ. 2408) พระราชธิดาพระองค์ที่ 15 ในสมเด็จพระบวรราชเจ้ามหาสุรสิงหนาทประสูติแต่เจ้าจอมมารดานุ้ยเล็ก
พระประวัติ

พระเจ้าราชวรวงศ์เธอ พระองค์เจ้าปัทมราช ประสูติเมื่อพ.ศ. 2330 เป็นพระธิดาในสมเด็จพระบวรราชเจ้ามหาสุรสิงหนาทประสูติแต่เจ้าจอมมารดานุ้ยเล็ก ธิดาเจ้าพระยาสุธรรมมนตรี (พัฒน์ ณ นคร) กับท่านผู้หญิงนวล สุธรรมมนตรี
ภายหลังจ่ากสมเด็จพระบวรราชเจ้ามหาสุรสิงหนาทสวรรคต เจ้าจอมมารดานุ้ยเล็กได้ขอพระราชทานกราบถวายบังคมลากลับไปอยู่เมืองนครศรีธรรมราช ตั้งแต่พระองค์เจ้าปัทมราชพระชนม์เพียง 20 พรรษา
พระองค์มีพระชนม์ชีพยืนยาวมาจนถึงรัชกาลที่ 4 ต่อมาพระองค์ได้กราบทูลขอพระบรมราชานุญาต เสด็จกลับไปพยาบาลดูแลเจ้าจอมมารดานุ้ยเล็ก พระมารดา พระบาทสมเด็จพระจอมเกล้าเจ้าอยู่หัวก็ทรงพระราชทานพระบรมราชานุญาต ดังปรากฏในพระราชหัตถเลขา ถึงพระองค์เจ้าปัทมราชว่า
"จดหมายถวายมายังพระองค์เจ้าปัทมราช... ป้านุ้ยละทิ้งเสดจเสีย  ออกไปอยู่เมืองนครศรีธรรมราช... นับได้ถึง ๔๒ ปีมาแล้ว  ไม่ได้พบกับเสดจเลย  กระหม่อมฉันคิดสงสารเสดจด้วยคิดไปตามสามัญวิตก  ว่าบุตรเดียวกับมารดา  เมื่อบ้านเมืองเปนปรกติ  ไม่มีศึกเสือเหนือใต้  มีไภยต้องแตกแตนกระจัดพรัดพรายดังครั้งกรุงเก่าเสียแก่พม่านั้นแล้ว  ไม่ควรจะแพลงพลัดพรัดพรากจากกับนานดังนี้เลย... ครั้งนั้นเปนครั้งคราวที่ควรอยู่แล้ว  ที่จะเชิญเสดจออกไปพบป้านุ้ย  อย่าให้เสียทีที่ป้านุ้ยยังมีชีวิตอยู่  จนเสดจก็เจริญพระชนม์ถึง ๗๒ แล้วนั้น  จึ่งได้ทูลชวนเชิญเสดจแล้วรับเสดจไปด้วย  แล้วยอมให้เสดจอยู่เมืองนครศรีธรรมราช  ไปกว่าป้านุ้ยจะสิ้นอายุ..."
ระหว่างที่ทรงประทับอยู่ที่เมืองนครศรีธรรมราช ทรงมีข้าบาทชาวนครอยู่จำนวนหลายร้อย และยังคงได้รับพระราชทานเบี้ยวหวัดจากพระบาทสมเด็จพระจอมเกล้าเจ้าอยู่หัว อยู่ตลอด ดังปรากฏในพระราชหัตถเลขาว่า
"...ตัวเลขสักเปนข้าในเสดจก็มีจำนวนหลายร้อยอยู่ในเมืองนครศรีธรรมราช... สินเดิมของป้านุ้ย เปนสิ่งของทองรูปพรรณแลเงินตราที่เปนเงินเดิมแลทำมาหาได้ใหม่... ถ้าป้านุ้ยสิ้นอายุลง ใครเล่าจะควรได้มรฎก... เบี้ยหวัดแลเงินเดือนของเสดจ แลเบี้หวัดของป้านุ้ย จำนวนปีวอกโทศก ได้ถวายออกไปเสร็จแล้ว... สิบสามเดือนเปนเงินชั่งหกตำลึง เบี้ยหวัดห้าชั่งเปนส่วนของเสดจ เบี้ยหวัดป้านุ้ยสองชั่ง..."
พระบาทสมเด็จพระจอมเกล้าเจ้าอยู่หัว ทรงรักนับถือพระองค์เจ้าปัทมราชมาก ตรัสเรียกว่า "เจ้าอาว์เจ้าน้า" คือทรงนับญาติทั้งทางฝ่ายราชตระกูล เพราะเป็นพระราชธิดาของ "ปู่น้อย" สมเด็จพระบวรราชเจ้ากรมพระราชวังบวรมหาสุรสิงหนาท และนับญาติทางฝ่ายเมืองนครศรีธรรมราชด้วย
พระองค์เจ้าปัทมราชสิ้นพระชนม์ในรัชกาลที่ 4 เมื่อพ.ศ. 2408 พระชันษา 78 ปี พระอัฐบรรจุในโกศโถทรงกาไหล่ทองคำ พระบาทสมเด็จพระจอมเกล้าเจ้าอยู่หัวพระราชทานให้เก็บไว้ที่วิหารสามจอม วัดพระมหาธาตุวรมหาวิหาร จังหวัดนครศรีธรรมราช ร่วมกับพระอัฐิและอัฐิของสกุลสมเด็จพระเจ้ากรุงธนบุรี และเจ้านายสกุล ณ นคร เช่น สมเด็จพระบวรราชเจ้ามหาศักดิพลเสพ พระเจ้าบรมวงศ์เธอ พระองค์เจ้าเฉลิมวงศ์ เจ้าจอมมารดาน้อยใหญ่ เจ้าพระยาบดินทรเดชานุชิต (แย้ม ณ นคร) เป็นต้น
พระกรณียกิจ

ในระหว่างที่ทรงประทับเมืองนครศรีธรรมราช ทรงฝึกหัดละครผู้หญิงที่นครศรีธรรมราชขึ้นคณะหนึ่ง โดยจัดแสดงเรื่อง "อิเหนา" เมื่อเจ้าจอมมารดานุ้ยเล็กถึงแก่อนิจกรรม พระองค์ก็เสด็จกลับกรุงเทพฯ และทรงนำคณะละครผู้หญิงมาแสดงถวายพระบาทสมเด็จพระจอมเกล้าเจ้าอยู่หัวทอดพระเนตร ซึ่งโปรดเกล้าฯ ให้ปรับการแสดงเป็นแบบละครชาตรี ละครชาตรีของหลวงจึงเกิดขึ้นนับแต่นั้นมา
ยูโรเปียนคัพ ฤดูกาล 1967–68

| --- | --- |
สนามเวมบลีย์ ใน ลอนดอน สนามที่ใช้แข่งรอบชิงชนะเลิศ
รายละเอียดการแข่งขัน
วันที่: 20 กันยายน 1967 – 29 พฤษภาคม 1968
ทีม: 32 (31 competed)
อันดับเมื่อสิ้นสุดการแข่งขัน
ชนะเลิศ:  แมนเชสเตอร์ยูไนเต็ด (สมัยที่ 1st)
รองชนะเลิศ:  ไบฟีกา
สถิติการแข่งขัน
จำนวนนัดที่แข่งขัน: 60
จำนวนประตู: 162 (2.7 ประตูต่อนัด)
ผู้ชม: 2,059,590 (34,327 คนต่อนัด)
ผู้ทำประตูสูงสุด: เอวแซบียู (ไบฟีกา) 6 ประตู
← 1966–67 1968–69 → 
ยูโรเปียนคัพ ฤดูกาล 1967–68 เป็นการแข่งขันยูโรเปียนคัพครั้งที่ 13 ซึ่งเป็นการแข่งขันฟุตบอล ระดับสโมสรที่สำคัญที่สุดของยูฟ่า การแข่งขันครั้งนี้เป็นชัยชนะของแมนเชสเตอร์ยูไนเต็ดซึ่งเอาชนะไบฟีกา 4–1 ในรอบชิงชนะเลิศที่สนามเวมบลีย์ กรุงลอนดอน การคว้าแชมป์ยูโรเปียนคัพถือเป็นการครบรอบ 10 ปีหลังเกิดเหตุภัยพิบัติทางอากาศมิวนิกซึ่งทำให้ผู้เล่นของแมนฯ ยูไนเต็ดเสียชีวิตถึง 8 ราย และแมตต์ บัสบีผู้จัดการทีมก็เกือบเสียชีวิตเช่นกันเพียงหนึ่งวันหลังจากที่ทีมได้ผ่านเข้ารอบรองชนะเลิศของยูโรเปียนคัพ ฤดูกาล 1957–58 นอกจากนี้ยังเป็นครั้งแรกที่ทีมจากอังกฤษสามารถคว้าถ้วยรางวัลนี้มาได้
กฎประตูทีมเยือน (ซึ่งใช้ในยูโรเปียนคัพวินเนอร์สคัพและอินเตอร์-ซิตีส์แฟส์คัพแล้ว) ถูกนำมาใช้ถ้าสกอร์รวมเท่ากันหลังจากสองนัด แต่จะใช้เฉพาะรอบแรกของการแข่งขันเท่านั้น ประตูในช่วงต่อเวลาพิเศษไม่ได้รวมอยู่ในกฎนี้
เซลติกเป็นแชมป์เก่าจากฤดูกาลก่อน แต่ถูกดือนามอกือยิวเขี่ยตกรอบแรก
ทีม

| 0 | 1 | 2 | 3 |
| --- | --- | --- | --- |
|  Dinamo Tirana (1st) |  ราพีทวีน (1st) |  อันเดอร์เลคต์ (1st) |  Botev Plovdiv (1st) |
|  โอลิมเบียโกส นีโกเซีย (1st) |  Sparta Prague (1st) |  Hvidovre (1st) |  แมนเชสเตอร์ยูไนเต็ด (1st) |
|  KuPS (1st) |  แซ็งเตเตียน (1st) |  FC Karl-Marx-Stadt (1st) |  ไอน์ทรัคท์เบราน์ชไวค์ (1st) |
|  โอลิมเบียโกส (1st) |  Vasas (1st) |  Valur (1st) |  Dundalk (1st) |
|  ยูเวนตุส (1st) |  Jeunesse Esch (1st) |  Hibernians (1st) |  อายักซ์ (1st) |
|  Glentoran (1st) |  Skeid (1st) |  กูร์ญิกซับแช (1st) |  ไบฟีกา (1st) |
|  Rapid București (1st) |  เซลติก (1st)แชมป์เก่า |  เรอัลมาดริด (1st) |  Djurgården (1st) |
|  บาเซิล (1st) |  เบชิกทัช (1st) |  ดือนามอกือยิว (1st) |  ซาราเยโว (1st) |
รอบแรก

| ทีมแรก |   ผล   | ทีมที่สอง | นัดแรก | นัดที่สอง |
| --- | --- | --- | --- | --- |
| Olympiakos Nicosia  | 3–5 |  ซาราเยโว | 2–2 | 1–3  |
| แมนเชสเตอร์ยูไนเต็ด  | 4–0 |  Hibernians | 4–0 | 0–0  |
| เซลติก  | 2–3 |  ดือนามอกือยิว | 1–2 | 1–1  |
| กูร์ญิกซับแช  | 4–0 |  Djurgården | 3–0 | 1–0  |
| บาเซิล  | 4–5 |  Hvidovre | 1–2 | 3–3  |
| อายักซ์  | 2–3 |  เรอัลมาดริด | 1–1 | 1–2 (ต่อเวลาพิเศษ)  |
| Skeid  | 1–2 |  Sparta Prague | 0–1 | 1–1  |
| FC Karl-Marx-Stadt  | 2–5 |  อันเดอร์เลคต์ | 1–3 | 1–2  |
| Dundalk  | 1–9 |  Vasas | 0–1 | 1–8  |
| Valur  | 4–4 (a) |  Jeunesse Esch | 1–1 | 3–3  |
| Glentoran  | 1–1 (a) |  ไบฟีกา | 1–1 | 0–0  |
| แซ็งเตเตียน  | 5–0 |  คูพีเอส | 2–0 | 3–0  |
| เบชิกทัช  | 0–4 |  ราพีทวีน | 0–1 | 0–3  |
| ไอน์ทรัคท์เบราน์ชไวค์  | (w/o) |  Dinamo Tirana | – | –  |
| โอลิมเบียโกส  | 0–2 |  ยูเวนตุส | 0–0 | 0–2  |
| Botev Plovdiv  | 2–3 |  Rapid București | 2–0 | 0–3 (a.e.t.) |
รอบแรก > เลกแรก

20 กันยายน 1967
| โอลิมเบียโกส นีโกเซีย  | 2–2 |  ซาราเยโว |
| --- | --- | --- |
| Kettenis  1' Tešan  43' (o.g.) | Report | Antić  50', 58' |
ผู้ชม: 4,000
ผู้ตัดสิน: Aurelio Angonese (Italy)
20 กันยายน 1967
| แมนเชสเตอร์ยูไนเต็ด  | 4–0 |  Hibernians |
| --- | --- | --- |
| แซดเลอร์  12', 58' ลอว์  43', 62' | Report |  |
ผู้ชม: 43,912
ผู้ตัดสิน: Pereira da Costa (Portugal)
20 September 1967
20:00
| Celtic  | 1–2 |  Dynamo Kyiv |
| --- | --- | --- |
| Lennox  62' | Report | Puzach  4' Byshovets  29' |
ผู้ชม: 52,223
ผู้ตัดสิน: Kurt Waldemar Tschenscher (West Germany)
20 September 1967
| Górnik Zabrze  | 3–0 |  Djurgården |
| --- | --- | --- |
| Lubański  41', 86' Lentner  88' | Report |  |
ผู้ชม: 35,665
ผู้ตัดสิน: Rudolf Glöckner (East Germany)
20 กันยายน 1967
| บาเซิล  | 1–2 |  Hvidovre |
| --- | --- | --- |
| Hauser  17' | Report | Larsen  58' Sørensen  80' |
ผู้ชม: 13,344
ผู้ตัดสิน: Gyula Emsberger (Hungary)
20 กันยายน 1967
| อายักซ์  | 1–1 |  เรอัลมาดริด |
| --- | --- | --- |
| ไกรฟฟ์  17' | Report | Pirri  35' |
ผู้ชม: 55,940
ผู้ตัดสิน: Jim Finney (England)
20 September 1967
| Skeid  | 0–1 |  Sparta Prague |
| --- | --- | --- |
|  | Report | Mráz  7' |
ผู้ชม: 16,123
ผู้ตัดสิน: Bertil Lööw (Sweden)
20 กันยายน 1967
| Karl-Marx-Stadt  | 1–3 |  อันเดอร์เลคต์ |
| --- | --- | --- |
| Steinmann  41' | Report | Mulder  3', 35' Van Himst  38' |
ผู้ชม: 29,260
ผู้ตัดสิน: Kevin Howley (England)
20 September 1967
| Dundalk  | 0–1 |  Vasas |
| --- | --- | --- |
|  | Report | Korsós  67' |
ผู้ชม: 4,177
ผู้ตัดสิน: Laurens van Ravens (Netherlands)
17 September 1967
| Valur  | 1–1 |  Jeunesse Esch |
| --- | --- | --- |
| Gunnarsson  38' | Report | Di Genova  25' |
ผู้ชม: 3,125
ผู้ตัดสิน: John Russel (Northern Ireland)
13 กันยายน 1967
| Glentoran  | 1–1 |  ไบฟีกา |
| --- | --- | --- |
| Colrain  10' (ลูกโทษ) | Report | Eusébio  86' |
ผู้ชม: 24,750
ผู้ตัดสิน: Roger Barde (France)
20 กันยายน 1967
| แซ็งเตเตียน  | 2–0 |  KuPS |
| --- | --- | --- |
| Herbin  43' Jacquet  47' | Report |  |
ผู้ชม: 18,948
ผู้ตัดสิน: Leo Callaghan (Wales)
13 กันยายน 1967
| เบชิกทัช  | 0–1 |  ราพีทวีน |
| --- | --- | --- |
|  | Report | Flögel  22' |
ผู้ชม: 31,208
ผู้ตัดสิน: Goncho Rusev (Bulgaria)
20 กันยายน 1967
| โอลิมเบียโกส  | 0–0 |  ยูเวนตุส |
| --- | --- | --- |
|  | Report |  |
ผู้ชม: 35,702
ผู้ตัดสิน: Lajos Horvath (Hungary)
| Botev Plovdiv  | 2–0 |  Rapid București |
| --- | --- | --- |
|  Dermendzhiev  54' (ลูกโทษ)  Popov  70' | รายงาน |  |
ผู้ชม: 11,600
ผู้ตัดสิน: Sergei Alimov (Soviet Union)
รอบรองชนะเลิศ

| ทีมแรก |   ผล   | ทีมที่สอง | นัดแรก | นัดที่สอง |
| --- | --- | --- | --- | --- |
| แมนเชสเตอร์ยูไนเต็ด  | 4–3 |  เรอัลมาดริด | 1–0 | 3–3  |
| ไบฟีกา  | 3–0 |  ยูเวนตุส | 2–0 | 1–0 |
รอบรองชนะเลิศ > เลกแรก

24 เมษายน ค.ศ. 1968
| แมนเชสเตอร์ยูไนเต็ด  | 1–0 |  เรอัลมาดริด |
| --- | --- | --- |
| เบสต์  36' | Report |  |
ผู้ชม: 62,562
ผู้ตัดสิน: Tofik Bakhramov (Soviet Union)
9 พฤษภาคม ค.ศ. 1968
| ไบฟีกา  | 2–0 |  ยูเวนตุส |
| --- | --- | --- |
| Torres  64' เอวแซบียู  70' | Report |  |
ผู้ชม: 69,375
ผู้ตัดสิน: Roger Barde (France)
รอบรองชนะเลิศ > เลกที่สอง

15 พฤษภาคม ค.ศ. 1968
| เรอัลมาดริด  | 3–3 |  แมนเชสเตอร์ยูไนเต็ด |
| --- | --- | --- |
| Pirri  32' Gento  41' Amancio  45' | Report | Zoco  44' (o.g.) แซดเลอร์  73' โฟกส์  78' |
ผู้ชม: 77,299
ผู้ตัดสิน: Antonio Sbardella (Italy)
แมนเชสเตอร์ยูไนเต็ด ชนะ 4–3 ด้วยประตูรวม
15 พฤษภาคม ค.ศ. 1968
| ยูเวนตุส  | 0–1 |  ไบฟีกา |
| --- | --- | --- |
|  | Report | เอวแซบียู  66' |
ผู้ชม: 62,570
ผู้ตัดสิน: Rudolf Glöckner (East Germany)
ไบฟีกา ชนะ 3–0 ด้วยประตูรวม
รอบชิงชนะเลิศ

บทความหลัก: ยูโรเปียนคัพ นัดชิงชนะเลิศ 1968
29 พฤษภาคม ค.ศ. 1968
| แมนเชสเตอร์ยูไนเต็ด  | 4–1 (a> e.t.) |  ไบฟีกา |
| --- | --- | --- |
| ชาร์ลตัน  53', 99' เบสต์  92' คิดด์  94' | Report | กราซา  79' |
ผู้ชม: 92,225
ผู้ตัดสิน: Concetto Lo Bello (Italy)
อักษรตังกุต

| ตังกุต  |
| --- | --- |
พิชัยสงครามซุนจื่อ เขียนในอักษรตังกุต
ชนิด:      ตัวหนังสือคำ           
ผู้ประดิษฐ์: 野利仁榮 (Yeli Renrong)
ช่วงยุค: ค.ศ. 1036–1502
ทิศทาง: แนวตั้งขวาไปซ้าย, ซ้ายไปขวา 
ภาษาพูด: ภาษาตังกุต
อักษรที่เกี่ยวข้อง
ระบบแม่: อักษรประดิษฐ์ที่ได้แรงบันดาลใจจากอักษรจีนตังกุต
ISO 15924
ISO 15924: Tang (520), ​Tangut
ยูนิโคด
ยูนิโคดแฝง: Tangut
ช่วงยูนิโคด: U+17000-U+187FF Tangut U+18D00-U+18D7F Tangut Supplement U+18800-U+18AFF Tangut Components U+16FE0-U+16FFF Ideographic Symbols & Punct.
อักษรตังกุต (ตังกุต: 𗼇𘝞; จีน: 西夏文; พินอิน: Xī Xià Wén; แปลตรงตัว: "อักษรเซี่ยตะวันตก") เป็นระบบการเขียนตัวหนังสือคำที่ใช้สำหรับภาษาตังกุตในราชวงศ์เซี่ยตะวันตก ตามรายงานล่าสุด มีอักษรตังกุตเท่าที่รู้จัก (ไม่รวมรูปแบบอื่น ๆ) 5,863 ตัว อักษรตังกุตมีความคล้ายกับอักษรจีน โดยมีวิธีขีดเส้นคล้ายกัน แต่วิธีการเขียนตัวอักษรในระบบการเขียนตังกุตมีความแตกต่างจากรูปแบบการเขียนของอักษรจีนอย่างมาก
ประวัติ

พงศาวดารซ่ง ซ่งฉื่อ (ค.ศ. 1346) ระบุว่าอักษรนี้ได้รับการคิดค้นโดย เหย่ลี่เหรินหรง  (ตังกุต: 𘘥𗎁𗸯𘄊; จีน: 野利仁榮) เจ้าหน้าที่ชั้นสูงในปี ค.ศ. 1036 หลังคิดค้นอักษรนี้ในเวลาไม่นานก็มีการใช้งานทันที โดยการเรียนการสอนในโรงเรียนของรัฐ, เอกสารของทางการใช้อักษรนี้ (เอกสารสองภาษามีเฉพาะทางการทูต) มีคัมภีร์ศาสนาพุทธจำนวนมากที่แปลจากภาษาทิเบตและภาษาจีนมาเป็นอักษรนี้ และมีภาพพิมพ์แกะไม้ที่สลักด้วยอักษรนี้ ถึงแม้ว่าราชวงศ์เซี่ยตะวันตกล่มสลายในปี ค.ศ. 1227 แต่อักษรนี้ยังคงมีการใช้งานต่อมาอีกหลายศตวรรษ ตัวอย่างสุดท้ายที่พบจารึกด้วยอักษรนี้ปรากฏบนเสาตังกุตธารณีคู่ ซึ่งสร้างขึ้นใน ค.ศ. 1502 ที่เมืองเป่าติ้ง ปัจจุบันอยู่ในมณฑลเหอเป่ย์
ข้อมูล

Grinstead, Eric (1972). Analysis of the Tangut Script. Scandinavian Institute of Asian Studies Monograph Series. Lund: Studentlitteratur.
Kychanov, Evgenij Ivanovich Kychanov (1996). "Tangut".  ใน Daniels, Peter T.; Bright, William (บ.ก.). The World's Writing Systems. New York: Oxford University Press. pp. 228–9. ISBN 0-19-507993-0.
Tatsuo, Nishida 西田龍雄 (1994). Seika moji: sono kaidoku no purosesu 西夏文字: その解讀のプロセス [Xixia script: the process of its decipherment] (ภาษาญี่ปุ่น). Tokyo: Kinokuniya shoten. ISBN 4-314-00632-3.
Shi, Jinbo 史金波 (1981). "Lüelun Xixia wenzi de gouzao" 略论西夏文字的构造 [A sketch of the structure of the Tangut script]. Minzu yuwen lunji 民族语文论集 [A collection of essays concerning the languages of the ethnic minorities] (ภาษาจีน). Beijing: Zhongguo shehui kexue chubanshe. pp. 192–226.
สงครามต่อเนื่อง

สงครามต่อเนื่อง ประกอบด้วยสงครามระหว่างฟินแลนด์และสหภาพโซเวียต ตั้งแต่ปี ค.ศ. 1941 ถึง ค.ศ. 1944 สงครามต่อเนื่องได้เริ่มต้นขึ้นเมื่อสิบห้าเดือนหลังสงครามฤดูหนาวยุติลง ซึ่งเป็นการสู้รบระหว่างฟินแลนด์และสหภาพโซเวียต ในสหภาพโซเวียต สงครามครั้งนี้ได้ถือว่าเป็นส่วนหนึ่งของมหาสงครามของผู้รักชาติ เยอรมันได้ถือว่าเป็นปฏิบัติการในภูมิภาคนี้เป็นส่วนหนึ่งของความพยายามสงครามโดยรวมในแนวรบด้านตะวันออกและฟินแลนด์ให้การสนับสนุนยุทธภัณฑ์ที่สำคัญและความร่วมมือทางทหาร
การทำสงครามระหว่างสหภาพโซเวียตและฟินแลนด์ได้เริ่มต้นขึ้นเมื่อวันที่ 22 มิถุนายน ค.ศ. 1941 ซึ่งเป็นวันที่เยอรมนีได้เปิดฉากเข้ารุกรานสหภาพโซเวียต การเปิดสงครามได้เริ่มด้วยการโจมตีทางอากาศของโซเวียตเมื่อวันที่ 25 มิถุนายน  ภายหลังฟินแลนด์ได้เริ่มปฏิบัติการเพื่อปลดเปลื้องสงครามฤดูหนาวครั้งก่อนที่ต้องเสียดินแดน Karelian Isthmus และ Ladoga Karelia ให้แก่สหภาพโซเวียต และเข้ายึดครองคาเรเลียตะวันออกในเดือนกันยายน ค.ศ. 1941 บน Karelian Isthmus ฟินแลนด์ได้หยุดการรุกรานเพียง 30 กม.จากเลนินกราด ที่ก่อนสงครามโลกครั้งที่สองเป็นชายแดนระหว่างสหภาพโซเวียตและฟินแลนด์ ในปี ค.ศ. 1944 กองทัพอากาศโซเวียตได้ดำเนินการโจมตีทางอากาศในเฮลซิงกิและเมืองอื่นๆที่สำคัญของฟินแลนด์
ในที่สุด ช่วงกลางของปี ค.ศ. 1944 โซเวียตได้เข้ารุกทางยุทธศาสตร์สู่ฟินแลนด์จากดินแดนส่วนใหญ่ที่ได้รับมาในช่วงสงคราม แต่กองทัพฟินแลนด์ภายหลังที่ได้ทำให้การรุกต้องหยุดชะงักลงในเดือนกรกฎาคม ค.ศ. 1944  การสู้รบได้ยุติลงเมื่อวันที่ 5 กันยายนและมีผลตามมาด้วยการสงบศึกมอสโกเมื่อวันที่ 19 กันยายน ตามมาด้วยการขับไล่กองทัพเยอรมันออกจากฟินเลนด์ไปที่นอร์เวย์ ใน สงครามแลปแลนด์ จนถึงเดือนเมษายน ค.ศ.1945 และลงนามอีกครั้งใน สนธิสัญญาสันติภาพปารีส ค.ศ. 1947 ได้สรุปสงครามอย่างเป็นทางการแล้ว ฟินแลนด์ต้องยกให้เขต Pechengsky แก่สหภาพโซเวียต ให้เช่าคาบสมุทร Porkkala แก่พวกเขา และจ่ายค่าชดเชยสงคราม ในขณะเดียวกันที่ยังรักษาความเป็นเอกราชไว้ได้
พระเจ้าราชวรวงศ์เธอ พระองค์เจ้าดวงประภา

| พระเจ้าราชวรวงศ์เธอ พระองค์เจ้าดวงประภา |
| --- | --- |
พระเจ้าราชวรวงศ์เธอ ชั้น 4 พระองค์เจ้าชั้นโท

ประสูติ: 17 มกราคม พ.ศ. 2382
สิ้นพระชนม์: 2 เมษายน พ.ศ. 2438 (56 ปี)
ราชวงศ์: จักรี
พระบิดา: พระบาทสมเด็จพระปิ่นเกล้าเจ้าอยู่หัว
พระมารดา: เจ้าจอมมารดามาลัย
พระเจ้าราชวรวงศ์เธอ พระองค์เจ้าดวงประภา (เดิม หม่อมเจ้าดวงประภา; 17 มกราคม พ.ศ. 2382 – 2 เมษายน พ.ศ. 2438) เป็นพระราชธิดาพระองค์ที่ 5 ในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดามาลัย ชาววังขนานพระนามลำลองว่า "พระองค์ตุ้ย" สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร ทรงเรียกว่า "น้าตุ้ย"
พระประวัติ

พระเจ้าราชวรวงศ์เธอ พระองค์เจ้าดวงประภา เป็นพระราชธิดาในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดามาลัย เมื่อวันพฤหัสบดี เดือน 3 ขึ้น 2 ค่ำ ปีจอ สัมฤทธิศก จ.ศ. 1200 ตรงกับวันที่ 17 มกราคม พ.ศ. 2381 (ปัจจุบันคือ พ.ศ. 2482) มีพระโสทรขนิษฐา 1 พระองค์ คือ พระเจ้าราชวรวงศ์เธอ พระองค์เจ้าสุดาสวรรค์
พระเจ้าราชวรวงศ์เธอ พระองค์เจ้าดวงประภา สิ้นพระชนม์ในรัชสมัยพระบาทสมเด็จพระจุลจอมเกล้าเจ้าอยู่หัว เมื่อวันอังคาร เดือน 5 ขึ้น 8 ค่ำ ปีมะแม สัปตศก จ.ศ. 1257 ตรงกับวันที่ 2 เมษายน พ.ศ. 2438 สิริพระชันษา 56 ปี พระราชทานเพลิงพระศพ ณ พระเมรุวัดสระเกศราชวรมหาวิหาร เมื่อวันที่ 10 กุมภาพันธ์ พ.ศ. 2438 (ปัจจุบันคือ พ.ศ. 2439)
พระกรณียกิจ

ในรัชสมัยพระบาทสมเด็จพระจอมเกล้าเจ้าอยู่หัว ทรงเป็นประธานในการแจกเบี้ยหวัดฝ่ายในฝ่ายพระบวรราชวังและบังคับบัญชาการสิทธิ์ขาดมาจนตลอดรัชสมัย ต่อมาในรัชสมัยพระบาทสมเด็จพระจุลจอมเกล้าเจ้าอยู่หัว เป็นผู้ดูแลรักษาและบังคับบัญชาราชการฝ่ายในในพระบวรราชวัง
พระกรณียกิจ > ผู้สำเร็จราชการวังหน้า

เมื่อปี พ.ศ. 2429 เมื่อกรมพระราชวังบวรวิไชยชาญ ทิวงคตแล้ว พระบาทสมเด็จพระจุลจอมเกล้าเจ้าอยู่หัว ทรงสถาปนาสยามมกุฎราชกุมาร อย่างสมเด็จหน่อพระพุทธเจ้าตามราชประเพณีเดิม จึงประกาศพระราชกฤษฎีกาเลิกตำแหน่งพระมหาอุปราชฝ่ายหน้าแต่นั้นมา พระบาทสมเด็จพระจุลจอมเกล้าเจ้าอยู่หัวทรงพระราชดำริจะไม่ให้พระราชวังบวรสถานมงคลเป็นที่ร้าง จึงโปรดฯ ให้คงจัดรักษาเป็นพระราชวัง ให้มีเจ้าพนักงานรักษาหน้าที่อยู่อย่างเดิม ทรงมอบหมายการปกครองให้พระเจ้าราชวรวงศ์เธอ พระองค์เจ้าดวงประภา พระราชธิดาพระองค์ใหญ่ของพระบาทสมเด็จพระปิ่นเกล้าเจ้าอยู่หัว ทรงสำเร็จราชการฝ่ายในทั่วไป และโปรดฯ ให้เสด็จมาประทับที่พระที่นั่งสาโรชรัตนประพาส
เมื่อพระเจ้าราชวรวงศ์เธอ พระองค์เจ้าดวงประภา สิ้นพระชนม์ โปรดฯ ให้ พระเจ้าราชวรวงศ์เธอ พระองค์เจ้าสุดาสวรรค์ พระโสทรขนิษฐาในพระเจ้าราชวรวงศ์เธอ พระองค์เจ้าดวงประภา ทรงสำเร็จราชการฝ่ายในวังหน้าต่อมา เหมือนอย่างพระเจ้าราชวรวงศ์เธอ พระองค์เจ้าดวงประภา และโปรดฯ ให้พระเจ้าราชวรวงศ์เธอ พระองค์เจ้าวงจันทร์ พระโสทรกนิษฐภคินีในกรมพระราชวังบวรวิไชยชาญเสด็จขึ้นมาประทับที่พระที่นั่งบวรบริวัติมาจนตลอดรัชสมัย
พระเกียรติยศ > พระอิสริยยศ

หม่อมเจ้าดวงประภา (5 สิงหาคม พ.ศ. 2353 – 2 เมษายน พ.ศ. 2394)
พระเจ้าวรวงศ์เธอ พระองค์เจ้าดวงประภา (12 เมษายน พ.ศ. 2399 – พ.ศ. 2430)
พระเจ้าบวรวงศ์เธอ พระองค์เจ้าดวงประภา (พ.ศ. 2430 – 2 เมษายน พ.ศ. 2438)
พระเจ้าราชวรวงศ์เธอ พระองค์เจ้าดวงประภา (หลังสิ้นพระชนม์)
พระเกียรติยศ > เครื่องราชอิสริยาภรณ์

พ.ศ. 2436 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายใน)
พระเจ้าราชวรวงศ์เธอ พระองค์เจ้าราษี

| พระเจ้าราชวรวงศ์เธอ พระองค์เจ้าราษี |
| --- | --- |
พระเจ้าราชวรวงศ์เธอ ชั้น 4 พระองค์เจ้าชั้นโท
ประสูติ: 11 พฤศจิกายน พ.ศ. 2391
สิ้นพระชนม์: 8 มิถุนายน พ.ศ. 2442 (50 ปี)
ราชวงศ์: จักรี
พระบิดา: พระบาทสมเด็จพระปิ่นเกล้าเจ้าอยู่หัว
พระมารดา: เจ้าจอมมารดาเยียง
พระเจ้าราชวรวงศ์เธอ พระองค์เจ้าราษี (เดิม หม่อมเจ้าราษี; 11 พฤศจิกายน พ.ศ. 2391 – 8 มิถุนายน พ.ศ. 2442) เป็นพระราชธิดาในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดาเยียง
พระประวัติ

พระเจ้าราชวรวงศ์เธอ พระองค์เจ้าราษี ประสูติเมื่อวันเสาร์ที่ 11 พฤศจิกายน พ.ศ. 2391 เป็นพระราชธิดาในพระบาทสมเด็จพระปิ่นเกล้าเจ้าอยู่หัวประสูติแต่เจ้าจอมมารดาเยียง พระองค์ประสูติในขณะที่พระราชบิดายังดำรงพระยศเป็นสมเด็จพระเจ้าน้องยาเธอ เจ้าฟ้ากรมขุนอิศเรศรังสรรค์ เมื่อแรกประสูติจึงดำรงพระยศเป็น หม่อมเจ้าราษี หลังจากพระราชบิดาได้รับพระราชทานบวรราชาภิเษกเป็นพระบาทสมเด็จพระปิ่นเกล้าเจ้าอยู่หัวแล้วจึงเลื่อนเป็น พระเจ้าหลานเธอ พระองค์เจ้าราษี
ในสมัยรัชกาลที่ 5 พระองค์เจ้าราษี ทรงได้เข้าเป็นสามัญสมาชิกของหอพระสมุดวชิรญาณในพระบรมมหาราชวัง และทรงประทานเงินบำรุงปีละ 20 บาทเป็นประจำทุกปี  ปรากฏความใน วชิรญาณวิเศษ ว่า
"...ตั้งแต่วันที่ ๕ จนถึงวันที่ ๑๑ มกราคม รัตนโกสินทร์ศก ๑๑๒ ในระหว่าง ๗ วันนี้ ท่านสมาชิกได้มายังหอพระสมุดวชิรญาณ ๒๒ ท่าน ได้ลงชื่อ ๓๙ ครั้ง แลหนังสือที่ได้ให้ยืม ๔๕ ครั้ง แลสมาชิกได้นำเงินค่าเกมบิลเลียดมาส่ง ๕ ท่าน รวมเปนเงิน ๙๕ บาท ๑๖ อัฐ สมาชิกได้นำเงินบำรุงหอพระสมุดวชิรญาณจำนวนปีที่ ๑๓ มาส่งยังหอพระสมุดวชิรญาณ เปนเงินรายละ ๒๐ บาท ดังจะมีรายพระนามแลนามแจ้งต่อไปนี้ คือ... พระเจ้าบวรวงษ์เธอ  พระองค์เจ้าราษี ๑..."
พระเจ้าราชวรวงศ์เธอ พระองค์เจ้าราษี สิ้นพระชนม์ในรัชกาลที่ 5 เมื่อวันพฤหัสบดีที่ 8 มิถุนายน พ.ศ. 2442 พระชันษา 52 ปี พระราชทานเพลิงพระศพ ณ พระเมรุ วัดสระเกศราชวรมหาวิหาร เมื่อวันที่ 4 เมษายน พ.ศ. 2443